Akringtonas
Akringtonas – miestas šiaurės vakarų Anglijoje, 30 km į šiaurę nuo Mančesterio. Yra geležinkelio stotis. Ilgą laiką mieste vyravo medvilnės ir tekstilės pramonė, šiuo metu ypač garsėja statybos pramone – Akringtono plytos laikomos kiečiausiomis ir tankiausiomis pasaulyje statybinėmis plytomis. Veikia akademija, katalikų aukštoji mokykla, verslo mokykla, biblioteka.